CELEX: 52015PC0488
Language: fi
Date: 2015-09-30
Title: Ehdotus NEUVOSTON PÄÄTÖS Yhdistyneiden kansakuntien pakolaisasiain päävaltuutetun ohjelman toimeenpanevan komitean 66. istunnossa Euroopan unionin puolesta hyväksyttävästä kannasta

EUROOPAN KOMISSIO
            Bryssel 30.9.2015
            COM(2015) 488 final
            2015/0237(NLE)
            Ehdotus
            NEUVOSTON PÄÄTÖS
            Yhdistyneiden kansakuntien pakolaisasiain päävaltuutetun ohjelman toimeenpanevan komitean 66. istunnossa Euroopan unionin puolesta hyväksyttävästä kannasta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               
                  Genevessä toimivan Euroopan unionin YK-edustuston päällikkö pyysi 7. syyskuuta 2015 päivätyllä, YK:n pakolaisvaltuutetun toimiston (UNCHR) ohjelman toimeenpanevan komitean puheenjohtajalle osoitetulla kirjeellä selvittämään, voitaisiinko Euroopan unionin osallistumista UNHCR:n hallintoelimien toimintaan koskevia sääntöjä päivittää niin, että Euroopan unioni voisi harkita osallistumista epävirallisiin valmisteleviin kuulemisiin. Pyynnön täyttämiseksi UNHCR:n ohjelman toimeenpanevaa komiteaa pyydetään todennäköisesti hyväksymään komitean työjärjestystä koskevia muutoksia komitean 66. istunnossa 5–9. lokakuuta 2015. UNHCR:n ohjelman toimeenpanevan komitean työjärjestyksen 46 artiklan mukaan toimeenpaneva komitea voi muuttaa mitä tahansa kyseisistä säännöistä. UNHCR:n ohjelman toimeenpanevan komitean työjärjestyksen 26 artiklan mukaan komitea tekee päätöksensä läsnä olevien äänioikeutettujen jäsentensä enemmistöllä. Kaikki Euroopan unionin jäsenvaltiot Liettuaa ja Maltaa lukuun ottamatta ovat UNHCR:n ohjelman toimeenpanevan komitean jäseniä. UNHCR:n ohjelman toimeenpanevan komitean päätöksessä, jota on viimeksi muutettu komitean 64. istunnossa 29.9.–3.10.2014 (A/AC.96/1143), määrätään, että Euroopan unioni on yksi niistä hallitustenvälisistä organisaatioista, joita pakolaisvaltuutettu voi pyytää lähettämään tarkkailijan komitean julkisiin kokouksiin (38 artikla) ja jotka sen vuoksi eivät osallistu UNHCR:n ohjelman toimeenpanevan komitean päätöksentekoon.
               
            
            
               2.INTRESSITAHOJEN KUULEMINEN
            
            
               
                  Tämän ehdotuksen liitteenä esitetyt UNHCR:n ohjelman toimeenpanevan komitean työjärjestyksen muutosehdotukset on esittänyt komitean puheenjohtaja komitean työvaliokunnan pyynnöstä. Työvaliokunta esitti pyyntönsä komitean jäsenille 11. syyskuuta 2015 päivätyssä kirjeessä, jossa se kehotti näitä täyttämään Genevessä toimivan Euroopan unionin YK-edustuston päällikön komitean puheenjohtajalle 7. syyskuuta 2015 päivätyllä kirjeellä esittämän pyynnön.
               
               
                  Komissio ilmoitti neuvostolle huhtikuussa 2013 strategiasta, jonka tarkoituksena on vähitellen parantaa Euroopan unionin asemaa kansainvälisissä organisaatioissa ja muilla foorumeilla Lissabonin sopimuksen tavoitteiden mukaisesti. Komissio ilmoitti pysyvien edustajien komitealle 9. huhtikuuta ja 10. syyskuuta 2014 aikovansa jatkaa toimia, joiden tavoitteena on laajentaa Euroopan unionin oikeuksia osallistua UNHCR:n virallisten ja epävirallisten elinten toimintaan. Neuvosto hyväksyi 25. ja 26. syyskuuta 2014 kannan järjestelyihin laajempien osallistumisoikeuksien antamiseksi Euroopan unionille YK:n pakolaisjärjestön UNHCR:n virallisissa ja epävirallisissa elimissä. Sen mukaan ”Euroopan unioni on ollut vuosien ajan keskeisesti mukana YK:n pakolaisjärjestön UNHCR:n toiminnassa: se on ollut merkittävä humanitaarisen avun ja kehitysavun antaja, se on osallistunut kansainväliseen suojeluun liittyviin toimiin uudelleensijoittaminen mukaan lukien ja tukenut vahvoja turvapaikkajärjestelmiä perustamalla Euroopan yhteisen turvapaikkajärjestelmän. EU:n rooli on viime vuosina kaiken aikaa laajentunut. Sen vuoksi Euroopan unionin nykyistä asemaa UNHCR:n suhteen on parannettava.” Neuvosto katsoo, että ”olisi sovittava uusista järjestelyistä, joilla Euroopan unionille annettaisiin laajemmat osallistumisoikeudet ja erityisesti oikeus osallistua yksityisluonteisiin kokoontumisiin, joissa keskustellaan keskeisistä poliittisista ja hallinnollisista kysymyksistä”, ja ”pyytää komissiota tiiviissä yhteistyössä korkean edustajan kanssa olemaan yhteydessä UNHCR:ään lokakuussa pidettävää [UNHCR:n ohjelman toimeenpanevan komitean] kokousta silmällä pitäen”.
                     1
                   
               
               
                  Komissio ilmoitti pysyvien edustajien komitealle tämän yhteydenpidon tulokset 2. ja 16. syyskuuta 2015. Komissio katsoo, että tässä tapauksessa ei tarvita Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdan nojalla annettavaa päätöstä. Pysyvien edustajien komiteassa 16. ja 24. syyskuuta 2015 käytyjen keskustelujen perusteella komissio esittää poikkeuksellisesti oheisen ehdotuksen pitäen sovittuna, että neuvosto hyväksyy ehdotuksen riittävän ajoissa 5.–9. lokakuuta 2015 pidettävää UNHCR:n ohjelman toimeenpanevan komitean 66. istuntoa varten.
               
               
                  Tämä ehdotus koskee ainoastaan toimeenpanevan komitean työjärjestyksen muutosta, eikä se vaikuta SEUT-sopimuksen 220 artiklaan perustuviin komission ja korkean edustajan vastuualueisiin ja toimivaltaan.
               
            
            
               3.TALOUSARVIOVAIKUTUKSET
            
            
               
                  Tämä ehdotus ei vaikuta EU:n talousarvioon.
               
            
            
               2015/0237 (NLE)
            
            
               Ehdotus
            
            
               NEUVOSTON PÄÄTÖS
            
            
               Yhdistyneiden kansakuntien pakolaisasiain päävaltuutetun ohjelman toimeenpanevan komitean 66. istunnossa Euroopan unionin puolesta hyväksyttävästä kannasta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 78 artiklan 2 kohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Unioni on keskeinen toimija Yhdistyneiden kansakuntien pakolaisasiain päävaltuutetun, jäljempänä ’UNHCR’, toimialoilla paitsi kansainväliseen suojeluun liittyvän toimintansa vuoksi, johon kuuluvat muun muassa unionin uudelleensijoittamispolitiikka ja Euroopan yhteisen turvapaikkajärjestelmän perustaminen, myös siksi että unioni on merkittävä humanitaarisen avun ja kehitysavun antaja. Nykyiset säännöt, jotka koskevat unionin osallistumista UNHCR:n ohjelman toimeenpanevan komitean työskentelyyn, eivät kuitenkaan ole tämän mittavan roolin tasolla.
            
         
         
            
               (2)Sen vuoksi Genevessä toimivan Euroopan unionin YK-edustuston päällikkö pyysi 7 päivänä syyskuuta 2015 päivätyllä, UNCHR:n ohjelman toimeenpanevan komitean puheenjohtajalle osoitetulla kirjeellä selvittämään, voitaisiinko Euroopan unionin osallistumista UNHCR:n hallintoelimien toimintaan koskevia sääntöjä päivittää niin, että Euroopan unioni voisi harkita osallistumista epävirallisiin valmisteleviin kuulemisiin.
            
            
               (3)UNHCR:n ohjelman toimeenpanevan komitean työvaliokunnan pyynnöstä UNHCR:n ohjelman toimeenpanevan komitean puheenjohtaja esitti 11 päivänä syyskuuta 2015 päivätyllä, UNHCR:n ohjelman toimeenpanevan komitean jäsenille osoitetulla kirjeellä, että UNHCR:n ohjelman toimeenpanevan komitean työjärjestystä muutettaisiin edellä esitetyn pyynnön täyttämiseksi. 
            
            
               (4)UNHCR:n ohjelman toimeenpanevan komitean työjärjestyksen 46 artiklan mukaan toimeenpaneva komitea voi muuttaa mitä tahansa työjärjestyksen määräystä.
            
            
               (5)UNHCR:n ohjelman toimeenpanevaa komiteaa pyydetään todennäköisesti hyväksymään ehdotetut muutokset komitean 66. istunnossa 5–9 päivänä lokakuuta 2015.
            
            
               (6)Kaikki Euroopan unionin jäsenvaltiot Liettuaa ja Maltaa lukuun ottamatta ovat UNHCR:n ohjelman toimeenpanevan komitean jäseniä.
            
            
               (7)Sen vuoksi on tarpeen määritellä unionin kanta UNHCR:n ohjelman toimeenpanevan komitean työjärjestyksen muutosten hyväksymiseen. 
            
            
               (8)Tämä päätös ei vaikuta SEUT-sopimuksen 220 artiklaan perustuviin komission toimivaltuuksiin.
            
            
               (9)Koska UNHCR:n ohjelman toimeenpaneva komitea kokoontuu pian tämän päätöksen hyväksymisen jälkeen, päätöksen olisi tultava voimaan päivänä, jona se hyväksytään. 
            
            
               (10)[Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti nämä jäsenvaltiot ovat ilmoittaneet haluavansa osallistua tämän päätöksen hyväksymiseen ja soveltamiseen.] 
            
            
               TAI 
            
            
               [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.] 
            
            
               TAI 
            
            
               [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Yhdistynyt kuningaskunta ei osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan, sanotun kuitenkaan rajoittamatta mainitun pöytäkirjan 4 artiklan soveltamista. 
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti Irlanti on (... päivätyllä kirjeellä) ilmoittanut haluavansa osallistua tämän päätöksen hyväksymiseen ja soveltamiseen.] 
            
            
               TAI 
            
            
               [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti Yhdistynyt kuningaskunta on (... päivätyllä kirjeellä) ilmoittanut haluavansa osallistua tämän päätöksen hyväksymiseen ja soveltamiseen. 
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Irlanti ei osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.] 
            
            
               (11)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
         
         
            
               UNHCR:n ohjelman toimeenpanevan komitean työjärjestyksen muutosten hyväksymistä koskeva unionin puolesta hyväksyttävä kanta, joka UNHCR:n ohjelman toimeenpanevaan komiteaan kuuluvien jäsenvaltioiden on ilmaistava yhdessä Euroopan unionin edun mukaisesti, esitetään tämän päätöksen liitteenä. 
            
            
               Mainittuun päätösluonnokseen voidaan hyväksyä vähäisiä muutoksia ilman uutta neuvoston päätöstä.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Kanta järjestelyihin laajempien osallistumisoikeuksien antamiseksi 
                     Euroopan unionille YK:n pakolaisjärjestön UNHCR:n virallisissa ja 
                     epävirallisissa elimissä, 24. ja 25. syyskuuta 2014, 1 ja 2 kohta, asiakirja 13046/1/14 REV1.
               
            
      
    ---documentbreak--- 
      
         
               EUROOPAN KOMISSIO
            Bryssel 30.9.2015
            COM(2015) 488 final
            LIITE
            asiakirjaan
            ehdotus neuvoston päätökseksi
            Yhdistyneiden kansakuntien pakolaisasiain päävaltuutetun ohjelman toimeenpanevan komitean 66. istunnossa Euroopan unionin puolesta hyväksyttävästä kannasta
            
               
         
         
            
               LIITE
            
            
               asiakirjaan
            
            
               ehdotus neuvoston päätökseksi
            
            
               Yhdistyneiden kansakuntien pakolaisasiain päävaltuutetun ohjelman toimeenpanevan komitean 66. istunnossa Euroopan unionin puolesta hyväksyttävästä kannasta
            
            
               UNHCR:n ohjelman toimeenpanevaan komiteaan kuuluvat jäsenvaltiot kannattavat seuraavan muutoksen hyväksymistä UNHCR:n ohjelman toimeenpanevan komitean työjärjestykseen:
            
            
               ”Muutetaan Yhdistyneiden kansakuntien pakolaisasiain päävaltuutetun (UNHCR) ohjelman toimeenpanevan komitean työjärjestyksen 33 artikla (A/AC.96/187/Rev.7) seuraavasti:
            
            
               ”Komitean kokoukset ovat julkisia, jollei komitea toisin päätä. Puheenjohtaja voi komiteaa kuultuaan kutsua erikoisvirastoja, YK:n rahastoja ja ohjelmia ja hallitustenvälisiä organisaatioita osallistumaan yksityisluonteisiin kokoontumisiin niiden asiantuntemuksen ja komitean työhön antaman panoksen perusteella.” ”